Sandstorm saai verwoesting in Vanrhynsdorp | Netwerk24
Sandstorm saai verwoesting in Vanrhynsdorp
11 Januarie 2017 14:03
’n Ontwortelde boom versper ’n pad in Vanrhynsdorp ná ’n sandstorm. Foto: Facebook“Dit was net stof en sand waar jy kyk. Ek kon skaars 5 m voor my sien en ek kon hoor hoe dakplate van geboue afgeruk word terwyl ek teen 15 km/h in die straat af gery het.”Só vertel Johan Erasmus, inwoner van Vanrhynsdorp in die Wes-Kaap, wat Dinsdag in ’n erge sandstorm vasgevang was.Hy woon al 12 jaar op die dorp en sê hoewel daar al voorheen sandstorms op die dorp was, hierdie die ergste Die dakplate van ’n winkel op Vanrhynsdorp is Dinsdagmiddag in ’n storm afgeruk. Foto: Facebookeen was wat hy nog ervaar het. “Ek was in die dorp om inkopies te gaan doen en terwyl ek in die winkel was, het mense na die deur gehardloop om dit toe te maak. Toe ek gaan kyk waaroor die geraas gaan, was dit byna nagdonker buite terwyl ’n sterk wind gewaai het. “Ek was bekommerd oor my voertuig en het besluit om liewer huis toe te ry,” vertel hy. Die nadraai van ’n sandstorm wat Vanrhynsdorp Dinsdag getref het. Foto: FacebookHy het toe teen ’n slakkepas die strate ingevaar terwyl die wind dakplate losgeruk het. “Terwyl ek ry kon ek hoor hoe die wind die plate van dakke afruk en deur die lug waai. Die sandstorm het seker 15 minute geduur.“Toe die ergste wind en stof verby was, was daar swaar weerlig en donderslae gevolg deur ’n ligte reënbui,” sê hy.Talle foto’s van die verwoesting is deur inwoners op Facebook geplaas.Lamppale is omgewaai, bome is ontwortel en die dakplate van verskeie geboue, insluitend ’n laerskool en ’n vulstasie is afgeruk. Sover bekend is geen beserings aangemeld nie.
Kyk: Kalahari-storm soos min sak uit
Reën bemoeilik opruimwerk ná storm